છેલ્લા કેટલાય મહિનાઓથી સાબરકાંઠા ખાણ ખનિજ વિભાગના ભ્રષ્ટ ભૂસ્તરશાસ્ત્રી અને ઈન્સ્પેક્ટરોના ‘હપ્તારાજ’ના કારણે ખનીજ માફિયાઓ બેફામ બન્યા છે કે જયાં જુઓ ત્યાં ખનીજચોરીની ઘટનાઓ બની રહી છે, અધિકારીઓના આર્શીવાદના કારણે ફાટીને ધુમાડે ગયેલા ખનિજમાફિયાઓ નદીના પટ્ટ ઉપરાંત વાઘાઓ, નાળાઓમાંથી પણ જેસીબીના મદદથી લાખો મેટ્રીક ટન રેતીની ઉઠાંતરી કરીને વેપલો ખુલ્લેઆમ કરી રહ્યા છે, આવી જ એક ફરીયાદ ઈડરના નજીક આવેલા લિંભોઈ વિસ્તારના ગ્રામજનોએ કરી છે કે ગંભીરપુરાનો એક ખનીજ ચોર ગઢ નજીક વહેતા વાઘામાંથી લાખો રૂપિયાની ખનીજચોરી કરી રહ્યો છે, જે અંગે ખાણખનિજ વિભાગના અધિકારીઓને જાણ કરવામાં આવી હોવા છતાં તેઓ તેમના ખિસ્સા ગરમ કરીને કંઈ જ કાર્યવાહી કરતા નથી.